без да се изменя приложение X към Регламент за изпълнение (ЕС) 2019/2072. Поради това е целесъобразно да се измени и позоваването на тази защитена зона в посоченото приложение.
 (10)
 Поради това Регламент за изпълнение (ЕС) 2019/2072 следва да бъде съответно изменен.
 (11)
 В интерес на яснотата измененията по отношение на зоните, които са били признати за защитени зони съгласно Регламент за изпълнение (ЕС) 2019/2072 до 30 април 2020 г., следва да се прилагат с обратно действие дата, считано от 1 май 2020 г.
 (12)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2019/2072 се изменя, както следва:
 (1)
 В член 13, параграф 2 буква б) се заменя със следното:
 „б)
 не са предмет на специалните изисквания в приложение VIII или приложение X към настоящия регламент или на изискванията, предвидени в актовете за изпълнение, приети съгласно член 28, параграф 1, член 30, параграф 1 или член 49, параграф 1 от Регламент (ЕС) 2016/2031.“;
 (2)
 приложение III се изменя в съответствие с част 1 от приложението към настоящия регламент;
 (3)
 приложение IХ се изменя в съответствие с част 2 от приложението към настоящия регламент;
 (4)
 приложение Х се изменя в съответствие с част 3 от приложението към настоящия регламент.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Следните точки обаче се прилагат от 1 май 2020 г.:
 —
 член 1, точка 2, с изключение на част 1, точка 2 от приложението;
 —
 член 1, точка 3;
 —
 член 1, точка 4, с изключение на част 3, точка 3 от приложението.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 май 2021 година.
 За Комисията
 Председател
 Ursula VON DER LEYEN
 (1) ОВ L 317, 23.11.2016 г., стр. 4.
 (2) Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) No 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1
 ).
 (3) Регламент за изпълнение (ЕС) 2020/2210 на Комисията от 22 декември 2020 г. за изменение на приложения III, VI, VII, IX, X, XI и XII към Регламент за изпълнение (ЕС) 2019/2072 по отношение на изискванията относно защитената зона в Северна Ирландия и забраните и изискванията за въвеждането в Съюза на растения, растителни продукти и други обекти от Обединеното кралство (ОВ L 438, 28.12.2020 г., стр. 28).
 ПРИЛОЖЕНИЕ
 ЧАСТ 1
 Изменения на приложение III към Регламент за изпълнение (ЕС) 2019/2072
 Таблицата в приложение III към Регламент за изпълнение (ЕС) 2019/2072 се изменя, както следва:
 1)
 В раздел а) „Бактерии“, точка 1 третата колона „Защитени зони“ се изменя, както следва:
 а)
 буква г) се заменя със следното:
 „г)
